पाएं अपने शहर की ताज़ा ख़बरें और फ्री ई-पेपरडाउनलोड करें
तेजमोहन नगर में रहने वाली महिला ने अपने ससुर और बहनोई पर सेक्सुअल हरासमेंट का आरोप लगाया है। पीड़ित महिला ने पति के साथ जाकर थाना-5 में शिकायत दी है। देर रात तक किसी की गिरफ्तारी नहीं हो पाई। महिला ने आरोप लगाया कि करीब 6 साल पहले शादी हुई तो उसे दहेज के लिए काफी तंग किया गया। इसके बाद बहनोई (ननद का पति) ने अश्लील हरकतें शुरू कर दीं।
जब ससुर को बताया तो उसने उसे ही गलत बताया। जब बेटी को जन्म दिया तो ससुराल परिवार ने और तंग करना शुरू कर दिया। उसने बताया कि मंगलवार को ससुर ने शराब पी रखी थी। वह कमरे में झाड़ू मार रही थी तो ससुर ने अश्लील हरकतें शुरू कर दीं। विरोध करने पर घर से निकालने की धमकी दी। उसने वीडियो बनाकर अपने भाइयों को भेज दी। थाना-5 के एसएचओ रविंदर कुमार ने बताया कि शिकायत और वीडियो मिल गई है। जांच के बाद आगे कार्रवाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn